**ԱՄՓՈՓԱԹԵՐԹ**  
«ԱԲՈՎՅԱՆԻ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄԻ ԿՈՂՄԻՑ ՔԱՂԱՔԱՑԻԱԿԱՆ ՀԱՍԱՐԱԿՈՒԹՅԱՆ ԿԱԶՄԱԿԵՐՊՈՒԹՅՈՒՆՆԵՐԻՆ ԴՐԱՄԱՇՆՈՐՀՆԵՐԻ ՏՐԱՄԱԴՐՄԱՆ ԿԱՐԳՆ ՈՒ ՊԱՅՄԱՆՆԵՐԸ ՀԱՍՏԱՏԵԼՈՒ ՄԱՍԻՆ»  
ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՆԵՐԿԱՅԱՑՎԱԾ ԱՌԱՋԱՐԿՈՒԹՅՈՒՆՆԵՐԻ

|  |  |  |
| --- | --- | --- |
| N | Առաջարկության հեղինակը, օրը, ամիսը, տարին | Եզրակացությունը և կատարված փոփոխությունները |
| 1. | «Երիտասարդ ժուռնալիստների ասոցիացիա» ՀԿ,  21.03.2025թ. Առաջարկությունը ներկայացվել է նախագծի հանրային քննարկման ժամանակ, այն է՝ նախագծի հավելվածի 7-րդ կետի 2-րդ ենթակետում որպես ուղղություն ավելացնել նաև երիտասարդականը։ | Ընդունվել է։ Հավելվածի 7-րդ կետի 2-րդ ենթակետը խմբագրվել է |
| 2. | «Արեգ-Վահագն» կրթական մշակութային ՀԿ, 24.03.2025թ.   * 1. Կարգի 2-րդ կետի վերջին տողում «գտնվում է» բառը առաջարկվում է փոխարինել «գործունեություն է ծավալում» բառերով: Փոփոխության անհրաժեշտությունը բխում է նույն Կարգում սահմանված նպատակներից (կետ 5-րդ), որտեղ որպես դրամաշնորհների տրամադրման նպատակ ամրագրված է «Աբովյան համայնքում **գործող** ՔԿՀ-ների ակտիվության խրախուսումը»:   2. Եթե սույն Կարգի տրամաբանությամբ դրամաշնորհների տրամադրման առավելություն պիտի ունենան Աբովյան համայնքում **ոչ միայն գործող, այլև գրանցված ՔԿՀ-ները**, ինչը կխթանի համայնքում տեղական ՔԿՀ-ների հիմնումը և գործունեությունը, ապա կարելի է Կարգում ամրագրել նաև այս դրոյթը: Նման առավելության ամրագրումը Կարգում կձերբազատի մրցութային հանձնաժողովին դրամաշնորհի տրամադրման որոշման սուբյեկտիվ մոտեցումներից և համահունչ կլինի Կարգի նպատակներին: Մյուս կողմից, քանի որ դրամաշնորհների տրամադրումը իրականացվելու է համայնքային բյուջեից, միջոցների հատկացումը **համայնքահեն** կազմակերպություններին, որոնց առաջարկված ծրագրերը պարտադիր իրականացվելու են համայնքի բնակիչների (շահառուների) համար կապահովի կատարված ֆինանսական ծախսերի իրավական հիմնավորվածությունը:   3. Կարգի 7-րդ կետի 7-րդ ենթակետում նշված` հայտերի ներկայացման վերջնաժամկետը` «ոչ պակաս, քան մրցույթի հայտարարությունը կայքում հրապարակելուց հետո` 10-րդ օրը», առաջարկվում է փոխարինել «**հրապարակելուց հետո` 20-րդ օրը**» բառերով: Նկատի առնելով հայտերի ներկայացման թե պետական, թե միջազգային դրամաշնորհների տարածված պրակտիկան, համաձայն որի մրցույթի հայտարարությունից մինչև հայտերի ներկայացումը սովորաբար տրվում է մեկ ամիս, նպատակահարմար է փոքր բյուջեի և տեղական նշանակության ծրագրի պարագայում այդ տևողությունը սահմանել գոնե 20 օր: Այս նվազագույն ժամկետը անհրաժեշտ է հիմնավորված ծրագրային հայտի, ճիշտ հաշվարկված բյուջեի և գործողությունների ողջամիտ ժամանակացույցի կազմման, ֆինանսավորման այլընտրանքային աղբյուրների (առկայության դեպքում) հայթայթման, հնարավոր գործընկների հետ պայմանավորվածությունների ձեռք բերման համար: | Չի ընդունվել։ Հարկ է նշել, որ գործունեության ծավալման որոշարկումը կարող է տեղիք տալ սուբյեկտիվ մոտեցումների, ուստի առավել նպատակահարմար է ներկա ձևակերպումը, որը բխում է նաև «Հասարակական կազմակերպությունների մասին» օրենքի 6-րդ հոդվածի ր-րդ մասի դրույթներից։  Բացի այդ, հավելվածի 5-րդ կետի առաջին ենթակետում «գործող» բառը փոխարինվել է «գտնվող» բառով։  Ընդունվել է ի գիտություն։  Ընդունվել է։ Հավելվածի 7-րդ կետի 7-րդ ենթակետը խմբագրվել է։ |
| 3. | «Միասին» հոգեբանական աջակցության կենտրոն ՀԿ, 28.03.2025թ. Առաջարկություններ չկան։ | Ընդունվել է ի գիտություն։ |